**ZMLUVA O DIELO**

**uzavretá podľa ust. § 536 a násl. Obchodného zákonníka (ďalej len „*Zmluva*“)**

**Číslo zmluvy objednávateľa:**

**Čl. I. ZMLUVNÉ STRANY**

**1. Objednávateľ: AgroContract mliečna farma, a.s.**

 Sídlo: 941 34 Jasová č. 736

Zástupca vo veciach zmluvných: Ing. Marian Záhumenský – podpredseda predstavenstva

IČO: 36537071

IČ DPH: SK2020144434

Bankové spojenie:Tatrabanka a.s.

Číslo účtu: SK09 1100 0000 0026 2075 9631

e-mail: zahumensky@agrocontract.sk

(ďalej len „*Objednávateľ*“)

**2. Zhotoviteľ:** *.............................................. (vyplní uchádzač)*

 Sídlo: *.............................................. (vyplní uchádzač)*

Zapísaný: Zastúpený: *.............................................. (vyplní uchádzač)*

 Oprávnený rokovať:

 vo veciach zmluvných: *.............................................. (vyplní uchádzač)*

 vo veciach technických: *.............................................. (vyplní uchádzač)*

 IČO: *.............................................. (vyplní uchádzač)*

 DIČ: *.............................................. (vyplní uchádzač)*

 IČ DPH: *.............................................. (vyplní uchádzač)*

 Bankové spojenie: *.............................................. (vyplní uchádzač)*

 Číslo účtu: *.............................................. (vyplní uchádzač)*

IBAN: *.............................................. (vyplní uchádzač)*

 Tel.: *.............................................. (vyplní uchádzač)*

 e-mail: *.............................................. (vyplní uchádzač)*

(ďalej len „*Zhotoviteľ*“)

 (ďalej spolu aj „z*mluvné strany*“)

**Čl. II. PREDMET ZMLUVY**

1. Zhotoviteľ sa zaväzuje za podmienok dohodnutých v tejto zmluve zhotoviť a Objednávateľovi odovzdať dielo – stavbu: **„Rekonštrukcia podláh v maštaliach.“ (ďalej len „*Dielo*“)**
2. Rozsah Diela, jeho kvalita a konštrukčné riešenie je určené špecifikáciami a množstvami stavebných prác uvedenými vo výkaze výmer, ktorý tvorí prílohu č. 2 tejto Zmluvy.
3. Zhotoviteľ vyhlasuje, že mu je známy rozsah prác a výkonov vyžadovaných touto  Zmluvou a  že sú mu známe všetky podstatné okolnosti na riadne a včasné vykonanie Diela, tak, ako bolo možné pri vynaložení primeranej odbornej starostlivosti zistiť a predpokladať z obsahu uvedených podkladov v čase predloženia súťažnej ponuky Zhotoviteľa.
4. Veci pre zhotovenie Diela, včítane subdodávok zabezpečuje Zhotoviteľ, ak sa zmluvné strany osobitne nedohodnú inak. Zhotoviteľ sa zaväzuje, že v zmluvách uzatvorených so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované Dielo alebo akákoľvek jeho časť je až do úplného zaplatenia ceny za Dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto Zmluvy.
5. Zhotoviteľ sa zaväzuje odovzdať Dielo naraz po dokončení.
6. Objednávateľ sa zaväzuje riadne dokončené Dielo prevziať, zaplatiť zhotoviteľovi zmluvnú cenu Diela, spôsobom dohodnutým v tejto Zmluve a poskytnúť Zhotoviteľovi súčinnosť potrebnú pre plnenie záväzkov podľa tejto Zmluvy.

**Čl. III. ČAS A MIESTO PLNENIA**

1. Zhotoviteľ sa zaväzuje zhotoviť Dielo v lehote do **20.06.2025.**
2. Objednávateľ odovzdá stavenisko Zhotoviteľovi a Zhotoviteľ stavenisko prevezme v termíne do 7 (siedmich) kalendárnych dní odo dňa písomného vyzvania Objednávateľa.
* Zhotoviteľ začne realizovať stavebné práce dňom odovzdania a prevzatia staveniska.
* Zhotoviteľ sa zaväzuje najneskôr do 7 (siedmich) kalendárnych dní odo dňa protokolárneho odovzdania a prevzatia Diela Objednávateľom vypratať a vyčistiť stavenisko a vrátiť ho Objednávateľovi, o čom sa spíše písomný protokol podpísaný oboma zmluvnými stranami.
1. Nedodržaním konečného termínu realizácie Diela dochádza k omeškaniu Zhotoviteľa a považuje sa to za podstatné porušenie povinnosti Zhotoviteľa podľa tejto Zmluvy so všetkými dôsledkami podľa ustanovení Obchodného zákonníka a tejto Zmluvy. Objednávateľ nie je povinný Zhotoviteľa na dodržanie vyššie uvedeného termínu upozorňovať.
2. Miesto plnenia je: **Jasová č. 736.**
3. Zhotoviteľ sa zaväzuje vykonať Dielo v súlade s podmienkami tejto zmluvy, postupovať pri vykonávaní diela s odbornou starostlivosťou, odovzdať Objednávateľovi dielo riadne a včas.

**Čl. IV. CENA**

1. Cena za zhotovenie Diela je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov, Vyhláškou Ministerstva financií č. 87/1996 Z. z. , ktorou sa vykonáva zákon NR SR č. 18/1996 Z. z. o cenách v znení neskorších predpisov a je doložená oceneným Výkazom výmer. Takto dohodnutá cena je pre Zhotoviteľa záväzná, pevná a konečná a predstavuje sumu :

 **Cena celkom bez DPH: EUR** *(vyplní uchádzač)*

 slovom: *(vyplní uchádzač)*

 **DPH: EUR** *(vyplní uchádzač)*

slovom: *(vyplní uchádzač)*

 **Cena celkom s DPH: EUR** *(vyplní uchádzač)*

slovom: *(vyplní uchádzač)*

1. Cena Diela podľa ods. 1 tohto článku Zmluvy je stanovená ocenením jednotlivých položiek výkazu výmer jednotkovými cenami, ktoré sú pre Zhotoviteľa pri zhotovení tohto Diela záväzné.
2. Zmluvné strany sa dohodli, že celková cena Diela podľa ods. 1 tohto článku sa môže znížiť, keďže všetky práce na Diele realizované Zhotoviteľom podľa tejto Zmluvy budú uhradené na základe záväzných jednotkových cien a skutočne realizovaných dodávok a prác odsúhlasených a potvrdených technickým dozorom Objednávateľa. Cena za Dielo môže byť zvýšená len na základe osobitnej písomnej dohody Zmluvných strán.
3. Cena zahŕňa všetky náklady Zhotoviteľa spojené so zhotovením Diela, teda pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu Zmluvy, ktoré umožnia Objednávateľovi riadne nakladanie s odovzdaným Dielom, vrátane nákladov na odstránenie a likvidáciu všetkých odpadových materiálov a stavebnej sute na skládkach na tento účel určených, vrátane doloženia dokladov o ich uložení, ako aj vyčistenie staveniska.
4. Zhotoviteľ vo svojom mene a na vlastné náklady zabezpečí vytýčenie inžinierskych sieti nachádzajúcich sa na stavenisku, pokiaľ si to charakter prác vyžaduje.

**Čl. V. PLATOBNÉ PODMIENKY**

1. Práce budú fakturované priebežne na základe vopred odsúhlasených súpisov  skutočne vykonaných prác stavebným dozorom a oprávnenou osobou Objednávateľa. Súpisy prác musia obsahovať: merné jednotky, celkové množstvo v zmysle tejto Zmluvy, fakturované množstvo, zostávajúce množstvo, jednotkovú cenu a cenu spolu bez DPH  v súlade s výkazom výmer.
2. Faktúra bude predložená Objednávateľovi v troch výtlačkoch. Faktúra bude a musí obsahovať v zmysle ustanovenia § 74 zákona č. 222/2004 Z. z. o dani z pridanej hodnoty v znení  neskorších predpisov tieto náležitosti:
3. Označenie faktúry a jej poradové číslo;
4. Označenie Objednávateľa obchodným menom, sídlom, IČO a IČ DPH;
5. Označenie Zhotoviteľa obchodným menom, sídlom, IČO, IČ DPH;
6. Dátum dodania, lehota jej splatnosti, dátum vyhotovenia faktúry;
7. Označenie peňažného ústavu a čísla účtu, na ktorý má byť platené;
8. Označenie obdobia, v priebehu ktorého boli vykonané fakturované dodávky a práce;
9. Fakturovaná čiastka v EUR, hodnota DPH v % a v EUR; prípadne zľavy; výšku dane spolu v EUR;
10. Číslo Zmluvy a číslo objednávky Objednávateľa;
11. Pečiatku a podpis oprávnenej osoby;
12. Prílohou faktúry bude stavebným dozorom potvrdený súpis skutočne vykonaných prác za fakturačné obdobie.
13. Prvú faktúru vystaví Zhotoviteľ až po vykonaní prác v rozsahu min. 50 % z ceny
Diela. Ďalšie faktúry Zhotoviteľ vystaví až po vykonaní prác v rozsahu ďalších min. 20 % z ceny Diela. Uvedené sa nevzťahuje na vystavenie konečnej faktúry Zhotoviteľom, ktorú je Zhotoviteľ oprávnený vystaviť do 14 dní odo dňa protokolárneho odovzdania a prevzatia Diela.
14. Splatnosť faktúry je do 60 dní odo dňa jej doručenia Objednávateľovi s ohľadom na to, že ide o stavbu realizovanú z veľkej časti zo zdrojov mimo Objednávateľa.
15. Faktúra sa považuje za uhradenú dňom pripísania peňažných prostriedkov na účet Zhotoviteľa.
16. Objednávateľ je oprávnený vrátiť faktúru do 10 pracovných dní odo dňa jej doručenia Objednávateľovi bez zaplatenia v prípade, že neobsahuje náležitosti v súlade s príslušnými právnymi predpismi a touto Zmluvou. V takomto prípade Zhotoviteľ vystaví novú faktúru a začne plynúť nová lehota splatnosti faktúry odo dňa doručenia opravenej faktúry Objednávateľovi.

**Čl. VI. Záručná doba a zodpovednosť za vady**

1. Zhotoviteľ poskytuje na Dielo Záručnú dobu 60 mesiacov odo dňa odovzdania a prevzatia Diela a po odstránení poslednej vady alebo nedorobku zisteného pri preberacom konaní Diela. Záručná doba na odstránenú vadu sa predlžuje o dobu od uplatnenia reklamácie do odstránenia vady. U zariadení a dodávok, u ktorých bol vydaný záručný list výrobcom, bude dĺžka záručnej doby určená týmto záručným listom, minimálne však 24 mesiacov.
2. Vadou sa rozumie najmä odchýlka v kvalite, rozsahu a parametroch diela, stanovených v tejto Zmluve. Nedorobkom sa rozumie aj nedokončená práca, ktorá je zistená pri odovzdaní a prevzatí Diela.
3. Zhotoviteľ nesie záruky za kvalitu dodávok prác a výrobkov jeho subdodávateľov.
4. Oznámenie vád (reklamácia) musí byť vykonané písomne, inak je neplatné. Musí obsahovať označenie vady, miesta, kde sa vada nachádza a popis ako sa vada prejavuje:

\* zjavné vady

t.j. vady , ktoré Objednávateľ zistil, resp. mohol zistiť odbornou prehliadkou pri preberaní Diela, musia byť reklamované zapísaním v zápise o odovzdaní a prevzatí diela s uvedením dohodnutých termínov ich odstránenia, inak právo Objednávateľa na ich bezplatné odstránenie zaniká.

 \* skryté vady

t.j. vady, ktoré Objednávateľ nemohol zistiť pri prevzatí Diela a vyskytnú sa v záručnej dobe, je Objednávateľ povinný reklamovať u Zhotoviteľa.

1. Reklamácia sa považuje za uplatnenú dňom jej doručenia Zhotoviteľovi. O odstránení vady bude spísaný záznam, v ktorom sa uvedie i spôsob odstránenia vady a termín jej odstránenia.
2. Ak má Dielo vady, na ktoré sa vzťahuje záruka za akosť, Objednávateľ je oprávnený požadovať bezodplatné odstránenie reklamovanej vady alebo zľavu z ceny Diela určenú na základe oceneného Výkazu výmer.
3. Zhotoviteľ je povinný oznámiť Objednávateľovi v lehote 10 (desať) pracovných dní odo dňa doručenia reklamácie vád, na ktoré sa vzťahuje záruka za akosť, či reklamáciu uznáva, a uplatnené vady bezodplatne odstrániť do 10 (desiatich) pracovných dní odo dňa doručenia oznámenia o reklamácii vád Diela Zhotoviteľovi alebo ak to charakter a rozsah vady vyžaduje v čo najkratšom technicky možnom čase. Termín odstránenia vád dohodnú zmluvné strany písomne. Havarijné stavy je povinný Zhotoviteľ odstrániť bezodkladne po ich nahlásení Objednávateľom.
4. Ak sa Zhotoviteľ dostane do omeškania s odstránením vád Diela, Objednávateľ je oprávnený zabezpečiť ich odstránenie sám alebo prostredníctvom tretej osoby na náklady Zhotoviteľa.

**Čl. VII. Podmienky zhotovenia diela**

1. Zhotoviteľ zhotoví Dielo vo vlastnom mene, na svoje náklady a na vlastné nebezpečenstvo. Nebezpečenstvo škody na Diele nesie na základe tejto Zmluvy Zhotoviteľ v rozsahu svojho predmetu plnenia.
2. Objednávateľ odovzdá Zhotoviteľovi stavenisko pre vykonávanie stavebných prác tak, aby Zhotoviteľ mohol na stavenisku začať práce v súlade s podmienkami tejto Zmluvy. Odovzdanie a prevzatie staveniska bude realizované na základe zápisnice s uvedením rozsahu odovzdávaného staveniska, prístupov, miest napojenia odberov a manipulačných plôch.
3. Bezpečnosť, ochranu zdravia, ostrahu a protipožiarne opatrenia na odovzdanom stavenisku zabezpečuje na svoje náklady Zhotoviteľ.
4. Stavebný dozor Objednávateľa bude vykonávať na stavbe zástupca Objednávateľa, ktorý sleduje, či sa práce vykonávajú podľa dohovorených podmienok, technických noriem a právnych predpisov. Na nedostatky zistené v priebehu prác bude upozorňovať zápisom do stavebného denníka, a to bez omeškania. Výkonom technického stavebného dozoru Objednávateľ poverí odborne spôsobilú osobu s nasledovným rozsahom oprávnenia:
5. odovzdať stavenisko
6. organizovať a viesť realizačné porady (kontrolné dni a operatívne porady)
7. vykonávať kvalitatívno-technickú kontrolu realizovaných stavebných prác
8. predkladať stanovisko k doplnkom a zmenám projektu
9. kontrolovať a potvrdzovať vecnú a cenovú správnosť a úplnosť oceňovacích podkladov
10. kontrolovať súpisy vykonaných prác a zisťovacie protokoly
11. kontrolovať práce a dodávky ďalším postupom zakryté
12. spolupracovať s generálnym projektantom (*ďalej iba GP*) pri výkone autorského dozoru
13. v spolupráci s GP a Zhotoviteľom navrhovať a robiť opatrenia na odstránenie nedostatkov v projekte
14. kontrolovať, či Zhotoviteľ vykonáva predpísané skúšky materiálov, konštrukcií a prác, kontrolovať ich výsledky a požadovať doklady, ktoré preukazujú kvalitu zrealizovaných prác a dodávok (atesty, protokoly)
15. kontrolovať postup prác podľa dohodnutých termínov plnenia
16. kontrolovať a potvrdzovať odstraňovanie vád, dohodnúť termíny ich odstránenia, vyjadrovať sa k zmenám termínov
17. v prípade nutnosti, t.j. hroziaci vznik škôd, nedodržanie bezpečnosti s ohrozením života alebo zdravia zamestnancov, alebo samotnej stavby, prerušiť, alebo zastaviť práce Zhotoviteľa.
18. Zhotoviteľ zabezpečí účasť svojich zamestnancov na preverovaní svojich dodávok a prác, ktoré vykonáva stavebný dozorca a bez meškania urobí opatrenia na odstránenie vytknutých vád. Zhotoviteľ bude Objednávateľa priebežne informovať o stave rozpracovaného Diela na kontrolných poradách stavby minimálne jeden krát týždenne.
19. Zhotoviteľ zabezpečí na stavbe nepretržitú prítomnosť svojho zodpovedného zamestnanca, ktorý bude mať právomoc riešiť problémy vzniknuté v priebehu výstavby.
20. Zhotoviteľ je povinný viesť stavebný denník v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a § 28 Vyhlášky č. 453/2000 Z. z., ktorou sa vykonávajú niektoré ustanovenia stavebného zákona a to odo dňa prevzatia staveniska. Do denníka sa budú zapisovať všetky skutočnosti rozhodujúce pre plnenie Zmluvy, najmä údaje o časovom postupe prác a ich akosti, zdôvodnenie odchýlok vykonávaných prác. Objednávateľ je povinný sledovať obsah denníka a zápisom pripájať svoje stanovisko (súhlas, námietky, upozornenia a pod.). V priebehu pracovného času musí byť denník na stavbe trvale prístupný. Vedenie stavebného denníka sa končí odovzdaním a prevzatím prác a odstránením poslednej vytknutej vady alebo nedorobku uvedeného v protokole o odovzdaní a prevzatí diela.
21. Zhotoviteľ je povinný najneskôr 2 pracovné dni vopred e-mailom (na elektronickú adresu Objednávateľa uvedenú v záhlaví tejto zmluvy) a zároveň záznamom v stavebnom denníku vyzvať Objednávateľa na preverenie prác, ktoré budú v ďalšom pracovnom postupe zakryté, alebo sa stanú neprístupnými. V prípade, že tak neučiní, bude znášať všetky náklady spojené s dodatočným odkrytím.
22. Ak sa Objednávateľ na preverenie prác v stanovenej lehote nedostaví, je povinný znášať náklady dodatočného odkrytia, ak také odkrytie požaduje.
23. Dielo sa považuje za riadne vykonané a odovzdané odovzdaním Diela Zhotoviteľom a prevzatím Diela Objednávateľom bez vád a nedorobkov. Pokiaľ bude zistené, že odovzdávané Dielo má vady alebo nedorobky, môže ho Objednávateľ odmietnuť prevziať. V prípade, že Objednávateľ prevezme Dielo s vadou alebo nedorobkom, ktorý nebráni v užívaní diela, tieto musia byť reklamované v zápise o odovzdaní a prevzatí diela v zmysle tohto článku Zmluvy. Táto skutočnosť nezbavuje Zhotoviteľa povinnosti vadu alebo nedorobok v dohodnutom termíne odstrániť.
24. Zhotoviteľ odovzdá dokončené Dielo a spíše s Objednávateľom protokol o odovzdaní a prevzatí Diela, ktorý obsahuje najmä: zhodnotenie akosti vykonaných prác, súpis zistených vád a nedorobkov, dohodu o opatreniach a lehotách na ich odstránenie, prípadne o zľave z odplaty alebo o iných právach zo zodpovednosti za vady, a ak nedošlo k dohode, stanoviská Zhotoviteľa a Objednávateľa, ako aj vyhlásenie Objednávateľa, že odovzdané Dielo preberá. Ak Objednávateľ odmieta dokončené Dielo prevziať, spíšu obe strany zápisnicu, v ktorej uvedú svoje stanoviská a ich odôvodnenie.
25. Drobné odchýlky, ktoré nemenia technické riešenie, ani nemenia hodnotu Diela, nie sú vadou, za predpokladu, že boli vopred dohodnuté zmluvnými stranami aspoň súhlasným zápisom v stavebnom denníku.
26. Zhotoviteľ zabezpečí na stavenisku stálu prítomnosť zodpovedného zástupcu zhotoviteľa – stavbyvedúceho ............................................... reg. číslo ................................... . *(vyplní uchádzač)*
27. Odpad, ktorý vznikne pri realizácii predmetu Zmluvy definovaný ako druhotné suroviny, je povinný Zhotoviteľ odovzdať do zberných surovín. Zhotoviteľ odovzdá doklad o odovzdaní predmetného odpadu Objednávateľovi a zároveň poukáže zisk za odovzdanie druhotných surovín v plnej výške na účet Objednávateľa, a to raz mesačne, najneskôr však do 10. dňa kalendárneho mesiaca nasledujúceho po kalendárnom mesiaci, v ktorom bol odpad likvidovaný.
28. Materiály a výrobky, ktoré nezodpovedajú výkazu výmer alebo nezodpovedajú požiadavkám Objednávateľa, musí Zhotoviteľ na vlastné náklady odstrániť a nahradiť bezchybnými. Škody vzniknuté z tohto titulu znáša Zhotoviteľ bez nároku na finančnú úhradu zo strany Objednávateľa.
29. Zhotoviteľ nesie zodpovednosť za škody na zhotovovanej veci, až do okamihu odovzdania a prevzatia diela. Počas vykonávania Diela zhotoviteľ zodpovedá za všetky škody vzniknuté jeho činnosťou ako aj činnosťou jeho subdodávateľov na nehnuteľnosti vo vlastníctve Objednávateľa a jej vybavení. Po zistení škody je zhotoviteľ povinný uviesť vec alebo zariadenie do pôvodného stavu.
30. Prevzatím Diela prechádza vlastnícke právo a nebezpečenstvo škody na Objednávateľa.
31. Zhotoviteľ umožní vstup na stavenisko nominovaným dodávateľom Objednávateľa a je povinný s nimi koordinovať svoje práce tak, aby nominovaní dodávatelia mohli vykonávať svoje práce.
32. Zhotoviteľ je oprávnený použiť na zhotovenie Diela subdodávateľov. Zoznam subdodávateľov Zhotoviteľa vrátane ich podielu na objeme prác tvorí prílohu č. 1 tejto Zmluvy ako jej neoddeliteľná súčasť. V prípade ak Zhotoviteľ uzatvorí akúkoľvek zmluvu so subdodávateľom uzatvorenú na plnenie Diela a rovnako v prípade zmeny subdodávateľa počas plnenia tejto Zmluvy je Zhotoviteľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť Objednávateľovi písomné oznámenie subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti so zhotovovaním tohto Diela. V prípade zmeny subdodávateľa je Zhotoviteľ povinný požiadať Objednávateľa o jeho schválenie. Objednávateľ je povinný schváliť/zamietnuť subdodávateľa do 5 pracovných dní. Ak sa v uvedenej lehote nevyjadrí, má sa za to, že zmenu subdodávateľa schválil. V prípade, ak Zhotoviteľ realizuje Dielo prostredníctvom subdodávateľov, zodpovedá ako by Dielo vykonával sám.

**Čl. VIII. Zmluvné pokuty**

1. Zhotoviteľ sa zaväzuje zaplatiť Objednávateľovi zmluvnú pokutu vo výške 0,1% z celkovej ceny Diela bez DPH za každý aj začatý deň omeškania s riadnym dokončením Diela, t. j. s ukončením úspešného preberacieho konania v lehote podľa čl. III. ods. 1 tejto Zmluvy, najviac však vo výške 20% z celkovej ceny Diela bez DPH.
2. Za omeškanie s odstránením vád a nedorobkov vyplývajúcich z protokolu o odovzdaní a prevzatí Diela sa Zhotoviteľ zaväzuje zaplatiť Objednávateľovi zmluvnú pokutu vo výške 0,05% z celkovej ceny Diela bez DPH za každý aj začatý deň omeškania.
3. Za omeškanie s úhradou faktúr zaplatí Objednávateľ zhotoviteľovi úrok z omeškania vo výške 0,025 % z nezaplatenej čiastky za každý aj začatý deň omeškania.
4. Za omeškanie s odstránením vád, ktoré sa vyskytnú v záručnej dobe sa Zhotoviteľ zaväzuje zaplatiť Objednávateľovi zmluvnú pokutu vo výške 200,00 € za každý aj začatý deň omeškania.
5. Ak sa Zhotoviteľ dostane do omeškania s vyprataním a vyčistením staveniska v lehote podľa článku III. ods. 2 tejto Zmluvy, Zhotoviteľ sa zaväzuje zaplatiť Objednávateľovi zmluvnú pokutu vo výške 500 € za každý aj začatý deň omeškania.
6. Ak Zhotoviteľ poruší ktorúkoľvek svoju povinnosť uvedenú v článku VII. tejto Zmluvy, Zhotoviteľ sa zaväzuje zaplatiť Objednávateľovi zmluvnú pokutu vo výške 500 € za každé jednotlivé porušenie.
7. Zhotoviteľ sa zaväzuje, že uhradí Objednávateľovi v plnej výške škodu, ktorá vznikne Objednávateľovi v dôsledku prípadného omeškania dokončenia stavby nedodržaním termínu ukončenia stavby zo strany Zhotoviteľa, s výnimkou omeškania vplyvom živelnej udalosti, resp. prekážok na strane Objednávateľa. Za škodu spôsobenú Objednávateľovi sa považuje aj akákoľvek sankcia alebo krátenie výšky NFP zo strany poskytovateľa NFP, vzniknutá a uložená Objednávateľovi v dôsledku nedodržania termínu ukončenia stavebných prác v rámci projektu.
8. Zaplatenie zmluvnej pokuty nemá vplyv na splnenie zabezpečovanej povinnosti. Zaplatením zmluvnej pokuty nie je dotknutý nárok Objednávateľa na náhradu škody. Objednávateľ má nárok na náhradu škody presahujúcu výšku zmluvnej pokuty.
9. Zánik tejto Zmluvy sa nedotýka ustanovení týkajúcich sa zmluvnej pokuty a náhrady škody.

**Čl. IX. Okolnosti vylučujúce zodpovednosť**

Pre účely tejto Zmluvy sa na okolnosti vylučujúce zodpovednosť vzťahuje právna úprava podľa § 374 Obchodného zákonníka.

**Čl. X. UKONČENIE ZMLUVNÉHO VZŤAHU**

1. Táto Zmluva zaniká:
2. písomnou dohodou zmluvných strán,
3. odstúpením od zmluvy ktorejkoľvek zmluvnej strany v súlade s touto Zmluvou alebo v súlade so všeobecne záväznými právnymi predpismi, najmä § 344 a nasl. Obchodného zákonníka.
4. Zmluvné strany sú oprávnené odstúpiť od tejto Zmluvy z dôvodu podstatného (§ 345 Obchodného zákonníka) alebo nepodstatného (§ 346 Obchodného zákonníka) porušenia povinností zmluvnou stranou.
5. Objednávateľ je oprávnený odstúpiť od tejto Zmluvy aj vtedy, ak:
6. je na majetok Zhotoviteľa podaný návrh na vyhlásenie konkurzu,
7. ak bol na osobu Zhotoviteľa podaný návrh na povolenie reštrukturalizácie,
8. ak bolo na majetok Zhotoviteľa zastavené konkurzné konanie pre nedostatok majetku,
9. ak bol na osobu Zhotoviteľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Zhotoviteľa konanie podľa § 68 ods. 6 Obchodného zákonníka v znení neskorších predpisov,
10. je na majetok Zhotoviteľa začaté exekučné konanie alebo iný výkon rozhodnutia.
11. Objednávateľ je oprávnený odstúpiť od tejto Zmluvy aj z dôvodu podstatného porušenia povinnosti Zhotoviteľa. Za podstatné porušenie povinnosti Zhotoviteľa sa považuje:
12. ak Zhotoviteľ bude preukázateľne vykonávať stavebné práce vadne, t.j. v rozpore s podmienkami dohodnutými v Zmluve alebo technologickými postupmi určenými platnými normami a ak napriek upozorneniu Objednávateľa vadné plnenie v primeranej lehote neodstránil,
13. ak Zhotoviteľ bude postupovať pri výkone prác tak, že to bude nasvedčovať tomu, že zmluvný termín dokončenia Diela nebude dodržaný,
14. ak Zhotoviteľ bude v omeškaní s ukončením a odovzdaním Diela viac ako 30 dní,
15. ak Zhotoviteľ poruší inú povinnosť vyplývajúcu mu z tejto Zmluvy s výnimkou prípadu podľa písm. a), b) a c) ods. 4 tohto článku a k náprave nedôjde ani do 7 kalendárnych dní odo dňa doručenia písomnej výzvy Objednávateľa na splnenie tejto povinnosti,
16. porušenie povinnosti Zhotoviteľa označené v tejto Zmluve ako podstatné porušenie tejto Zmluvy.
17. Objednávateľ má právo bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy medzi Objednávateľom a Zhotoviteľom a výsledky administratívnej finančnej kontroly Poskytovateľa neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
18. Ktorákoľvek zmluvná strana je oprávnená odstúpiť od tejto Zmluvy, ak nastane skutočnosť uvedená v platnom a účinnom znení Obchodného zákonníka, s ktorou Obchodný zákonník spája právo odstúpiť od tejto zmluvy.
19. Zhotoviteľ je oprávnený odstúpiť od tejto Zmluvy z dôvodu omeškania Objednávateľa s uhradením faktúry podľa čl. V. tejto Zmluvy, avšak nie skôr ako po márnom uplynutí pätnásteho dňa od doručenia výzvy Zhotoviteľa na zaplatenie dlžnej sumy Objednávateľovi.
20. Odstúpenie musí byť písomné a musí byť doručené druhej zmluvnej strane poštou ako doporučená zásielka s doručenkou, osobne, alebo kuriérom na adresu sídla druhej zmluvnej strany uvedenú v záhlaví tejto Zmluvy, alebo na inú adresátom písomne oznámenú adresu na doručovanie, alebo na adresu sídla alebo miesta podnikania zmluvnej strany zapísanú v evidencii zriadenej zákonom alebo na základe zákona. Účinky odstúpenia nastávajú momentom jeho doručenia druhej zmluvnej strane. Odstúpením od tejto Zmluvy nie sú dotknuté nároky zmluvných strán na zmluvnú pokutu a náhradu škody.
21. Účinnosťou odstúpenia si zmluvné strany nie sú povinné vrátiť také plnenie, za ktoré poskytli protiplnenie v súlade s touto Zmluvou.

**Čl. XI. Ostatné ustanovenia**

1. Zmluvné strany sa zaväzujú, že obchodné a technické informácie, ktoré im boli zverené zmluvným partnerom nepoužijú pre iné účely, ako pre splnenie podmienok tejto Zmluvy, s výnimkou poskytnutia informácií podľa zákona č. 211/2000 Z. z. o slobodnom prístupe k informáciám (zákon o slobode informácií) v znení neskorších predpisov.
2. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
3. V prípade, že pri plnení zmluvy bude predávajúci využívať subdodávateľov, ustanovenie bodu 2 tohto článku musia obsahovať aj zmluvy medzi zhotoviteľom a jeho subdodávateľmi.
4. Predávajúci je povinný strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Čl. XII. Záverečné ustanovenia**

1. Táto Zmluva nadobúda platnosť a účinnosť dňom jej podpísania zmluvnými stranami.
2. Súčasťou zmluvy je elektronická verzia podrobného rozpočtu (vo formáte MS Excel). Zhotoviteľ zároveň akceptuje záväzok predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.
3. Vzťahy medzi zmluvnými stranami sa riadia zákonmi Slovenskej republiky. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom zástupcov svojich štatutárnych orgánov. V prípade, že sa spor nevyrieši dohodou, hociktorá zo zmluvných strán je oprávnená predložiť spor na riešenie príslušnému súdu.
4. Zmluvné strany vyhlasujú, že Zmluva nebola uzavretá v tiesni za nápadne nevýhodných podmienok a ani v omyle a že sú plne spôsobilé na právne úkony. Text tejto Zmluvy je určitým a zrozumiteľným vyjadrením ich slobodnej a vážnej vôle. Účastníci tejto zmluvy vyhlasujú, že si ju pred podpisom riadne prečítali, tejto v celom rozsahu porozumeli a na znak súhlasu s jej obsahom pripájajú vlastnoručné podpisy.
5. Zmluva je vyhotovená v piatich rovnopisoch, pričom Objednávateľ obdrží tri vyhotovenia zmluvy a Zhotoviteľ obdrží dve vyhotovenia zmluvy.
6. Písomnosti, ktoré si budú vzájomne doručovať zmluvné strany podľa tejto zmluvy sa doručujú ako zásielky adresované doporučene (ďalej len „Zásielka“). Povinnosť zmluvnej strany doručiť Zásielku druhej zmluvnej strane sa považuje za splnenú dňom prevzatia Zásielky alebo dňom odmietnutia jej prevzatia zmluvnou stranou, ktorá je adresátom Zásielky. Ak sa v prípade doručovania prostredníctvom pošty vráti Zásielka ako nedoručená alebo nedoručiteľná, považuje sa za doručenú tým dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej Zásielky). Pre doručovanie Zásielok podľa tejto zmluvy je rozhodná adresa zmluvnej strany uvedená v tejto zmluve. Zmluvné strany sa zaväzujú navzájom si písomne oznamovať bez zbytočného odkladu zmenu miesta doručovania Zásielok podľa predchádzajúcej vety.
7. Neoddeliteľnou súčasťou tejto Zmluvy je :
* Príloha č. 1 - Zoznam subdodávateľov (predloží uchádzač najneskôr pred podpisom zmluvy)
* Príloha č. 2 - Ocenený výkaz výmer (predloží uchádzač)

V Jasovej, dňa ....................... V ..............................., dňa .......................

Za Objednávateľa Za Zhotoviteľa

............................................ ............................................

Ing. Marian Záhumenský *(vyplní uchádzač)*

podpredseda predstavenstva

**Príloha č. 1 Zmluvy o dielo**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |